sukhrobnurali/uzbek-legal-corpus huggingface dataset:
Elektr energiyasi va tabiiy gaz isteʼmolini hisobga olish tizimini takomillashtirish toʻgʻrisida
(resolution, 2015-11-02)

Oʻzbekiston Respublikasi Prezidentining “2015 — 2019-yillarda iqtisodiyot tarmoqlari va ijtimoiy sohada energiya sigʻimini qisqartirish, energiya tejaydigan texnologiyalarni joriy etish chora-tadbirlari Dasturi toʻgʻrisida” 2015-yil 5-maydagi PQ-2343-son qaroriga muvofiq, elektr energiyasi va tabiiy gaz isteʼmolini hisobga olishning avtomatlashtirilgan tizimini takomillashtirish maqsadida Vazirlar Mahkamasi qaror qiladi: 1. “Oʻzbekenergo” aksiyadorlik jamiyati va “Oʻztransgaz” aksiyadorlik jamiyati tomonidan elektr energiyasi va tabiiy gaz isteʼmolini hisobga olishning avtomatlashtirilgan tizimini joriy etish loyihalari bosqichma-bosqich amalga oshirilayotganligi maʼlumot uchun qabul qilinsin. 2. 2018-yil 1-yanvardan boshlab elektr energiyasi va tabiiy gaz isteʼmolini hisobga olish va nazorat qilishning avtomatlashtirilgan tizimi bilan mos boʻlgan zamonaviy elektron hisobga olish priborlari bilan jihozlanmagan xoʻjalik yurituvchi subyektlarga — yuridik shaxslarga elektr energiyasi va tabiiy gaz yetkazib berish taqiqlansin. 3. Belgilansinki, xoʻjalik yurituvchi subyektlarni — yuridik shaxslarni tabiiy gaz isteʼmolini hisobga olish va nazorat qilishning avtomatlashtirilgan tizimiga mos boʻlgan zamonaviy elektron hisobga olish priborlari bilan jihozlash ularning oʻz mablagʻlari hisobiga amalga oshiriladi. 4. “Oʻzbekenergo” aksiyadorlik jamiyati va “Oʻztransgaz” aksiyadorlik jamiyati: “Oʻzstandart” agentligi bilan birgalikda elektr energiyasi va tabiiy gaz isteʼmolchilarida oʻrnatiladigan elektr energiyasi va tabiiy gaz isteʼmolini hisobga olishning avtomatlashtirilgan tizimi bilan mos boʻlgan zamonaviy elektron hisobga olish priborlariga qoʻyiladigan yagona texnik talablar 2017-yil 1-yanvargacha boʻlgan muddatda belgilangan tartibda ishlab chiqilishi va tasdiqlanishini; Oʻzbekiston matbuot va axborot agentligi hamda Oʻzbekiston milliy teleradiokompaniyasi bilan birgalikda ushbu qarorning maqsadlari va mohiyati ommaviy axborot vositalarida, shu jumladan elektron ommaviy axborot vositalarida keng yoritilishini taʼminlasinlar. 5. Vazirlar Mahkamasining “Elektr energiyasi isteʼmolini hisobga olish va nazorat qilish tizimini takomillashtirishga doir qoʻshimcha chora-tadbirlar toʻgʻrisida” 2009-yil 5-iyundagi 150-son qarori 8-bandining oltinchi xatboshidagi “2019” raqamlari “2018” raqamlari bilan almashtirilsin. 6. Vazirliklar va idoralar bir oy muddatda oʻzlari qabul qilgan normativ-huquqiy hujjatlarni ushbu qarorga muvofiqlashtirsinlar. 7. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari Gʻ.I. Ibragimov zimmasiga yuklansin.
Chakana savdo va xizmat koʻrsatish sohasida oʻtkaziladigan soliq tekshiruvlarida nazorat xaridini amalga oshirish tartibi toʻgʻrisidagi nizomga qoʻshimchalar kiritish haqida
(resolution, 2020-06-18)

Oʻzbekiston Respublikasining “Davlat soliq xizmati toʻgʻrisida”gi va 2015-yil 20-avgustdagi OʻRQ-391-son “Oʻzbekiston Respublikasining ayrim qonun hujjatlariga xususiy mulkni, tadbirkorlik subyektlarini ishonchli himoya qilishni yanada kuchaytirishga, ularni jadal rivojlantirish yoʻlidagi toʻsiqlarni bartaraf etishga qaratilgan oʻzgartish va qoʻshimchalar kiritish toʻgʻrisida”gi qonunlariga muvofiq Oʻzbekiston Respublikasi Davlat soliq qoʻmitasi qaror qiladi: 1. Oʻzbekiston Respublikasi Davlat soliq qoʻmitasining 2013-yil 27-maydagi 2013-26-son qarori (roʻyxat raqami 2475, 2013-yil 28-iyun) (Oʻzbekiston Respublikasi qonun hujjatlari toʻplami, 2013-y., 26-son, 349-modda) bilan tasdiqlangan Chakana savdo va xizmat koʻrsatish sohasida oʻtkaziladigan soliq tekshiruvlarida nazorat xaridini amalga oshirish tartibi toʻgʻrisidagi nizomga ilovaga muvofiq qoʻshimchalar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 16-band “muhri bilan” degan soʻzlardan keyin “(muhr mavjud boʻlgan taqdirda)” degan soʻzlar bilan toʻldirilsin. 2. 17-band “muhri bilan” degan soʻzlardan keyin “(muhr mavjud boʻlgan taqdirda)” degan soʻzlar bilan toʻldirilsin. 3. Mazkur qoʻshimchalar Oʻzbekiston Respublikasi Moliya vazirligi, Markaziy banki va Savdo-sanoat palatasi bilan kelishilgan.
“Oʻrta maxsus, kasb-hunar taʼlimi muassasalarining oʻqituvchilari uchun namunaviy yillik ish rejasini tasdiqlash toʻgʻrisida”gi qarorning 4-ilovasiga oʻzgartirish kiritish haqida
(resolution, 2024-11-14)

Oʻzbekiston Respublikasi Prezidentining 2008-yil 30-iyuldagi PQ-929-son “Oʻrta maxsus, kasb-hunar taʼlimi muassasalari xodimlarini moddiy ragʻbatlantirishni kuchaytirish va ular mehnatiga haq toʻlash tizimini takomillashtirish chora-tadbirlari toʻgʻrisida”gi qarori hamda Vazirlar Mahkamasining 2008-yil 1-avgustdagi 165-son qarori bilan tasdiqlangan Oʻrta maxsus, kasb-hunar taʼlimi muassasalari xodimlari mehnatiga haq toʻlash toʻgʻrisidagi nizomga asosan Oʻzbekiston Respublikasi Oliy va oʻrta maxsus taʼlim vazirligining Oʻrta maxsus, kasb-hunar taʼlimi markazi, Mehnat va aholini ijtimoiy muhofaza qilish vazirligi qaror qiladi: 1. Oʻzbekiston Respublikasi Oliy va oʻrta maxsus taʼlim vazirligining Oʻrta maxsus, kasb-hunar taʼlimi markazi, Mehnat va aholini ijtimoiy muhofaza qilish vazirligining 2015-yil 2-sentabrdagi 38/QQ, 35-Q/Q-son “Oʻrta maxsus, kasb-hunar taʼlimi muassasalarining oʻqituvchilari uchun namunaviy yillik ish rejasini tasdiqlash toʻgʻrisida”gi qarorining (roʻyxat raqami 2715, 2015-yil 23-sentabr) (Oʻzbekiston Respublikasi qonun hujjatlari toʻplami, 2015-y., 38-son, 505-modda) 4-ilovasi ilovaga muvofiq tahrirda bayon etilsin. 2. Mazkur qaror rasmiy eʼlon qilingan kundan eʼtiboran kuchga kiradi.
Oʻzbekiston Respublikasining davlat qimmatli qogʻozlari bilan REPO bitimlarini tuzish va ijro etish tartibi toʻgʻrisidagi nizomga oʻzgartirishlar kiritish haqida
(resolution, 2015-10-21)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi va “Qimmatli qogʻozlar bozori toʻgʻrisida”gi qonunlariga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2008-yil 15-martdagi 8/8-son qarori (roʻyxat raqami 1829, 2008-yil 18-iyun) (Oʻzbekiston Respublikasi qonun hujjatlari toʻplami, 2008-y., 24-25-son, 247-modda) bilan tasdiqlangan Oʻzbekiston Respublikasining davlat qimmatli qogʻozlari bilan REPO bitimlarini tuzish va ijro etish tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. Muqaddimadagi “Bank tizimini yanada rivojlantirish va boʻsh pul mablagʻlarini bank aylanmasiga jalb etish chora-tadbirlari toʻgʻrisida” PQ-726-son qaroriga (Oʻzbekiston Respublikasi qonun hujjatlari toʻplami, 2007-y., 45-son, 454-modda)” degan soʻzlar “PQ-726-son “Bank tizimini yanada rivojlantirish va boʻsh pul mablagʻlarini bank aylanmasiga jalb etish chora-tadbirlari toʻgʻrisida”gi qaroriga” degan soʻzlar bilan almashtirilsin. 2. 1-banddagi “Oʻzbekiston Respublikasi valyuta birjasining” degan soʻzlar “Oʻzbekiston respublika valyuta birjasining” degan soʻzlar bilan almashtirilsin. 3. 7-bandning birinchi xatboshisidagi “Savdo tizimining depozitariysi” degan soʻzlar “Savdo tizimi” degan soʻzlar bilan almashtirilsin. 4. Mazkur oʻzgartirishlar Oʻzbekiston Respublikasi Moliya vazirligi bilan kelishilgan.
Tijorat banklarida moliyaviy aktivlarning buxgalteriya hisobini yuritish tartibi toʻgʻrisidagi nizomga oʻzgartirishlar kiritish haqida
(resolution, 2023-04-25)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuniga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2005-yil 10-sentabrdagi 19/5-son qarori (roʻyxat raqami 1528, 2005-yil 30-noyabr) (Oʻzbekiston Respublikasi qonun hujjatlari toʻplami, 2005-y., 47-48-son, 363-modda) bilan tasdiqlangan Tijorat banklarida moliyaviy aktivlarning buxgalteriya hisobini yuritish tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 58-bandning birinchi jumlasi quyidagi tahrirda bayon etilsin: “58. Banklar moliyaviy aktivlarning qadrsizlanishi boʻyicha mazkur boʻlimda belgilangan qoidalardan foydalangan holda, shuningdek Tijorat banklarida aktivlar sifatini tasniflash va aktivlar boʻyicha ehtimoliy yoʻqotishlarni qoplash uchun zaxiralar shakllantirish hamda ulardan foydalanish tartibi toʻgʻrisidagi nizomga (roʻyxat raqami 2696, 2015-yil 14-iyul) va ushbu Nizomning 13-ilovasiga muvofiq koʻrilishi mumkin boʻlgan zararlar summasini baholaydilar.”. 2. 13-ilovaning birinchi jumlasi quyidagi tahrirda bayon etilsin: “Banklar, moliyaviy aktivlarni tasniflash va baholashda Tijorat banklarida aktivlar sifatini tasniflash va aktivlar boʻyicha ehtimoliy yoʻqotishlarni qoplash uchun zaxiralar shakllantirish hamda ulardan foydalanish tartibi toʻgʻrisidagi nizomda (roʻyxat raqami 2696, 2015-yil 14-iyul) belgilangan talablarga rioya etishlari shart.”.
2015 — 2017-yillarda pensiya taʼminotining yagona idoralararo integratsiyalashtirilgan axborot tizimini joriy etish chora-tadbirlari toʻgʻrisida
(resolution, 2021-02-22)

Oʻzbekiston Respublikasi Prezidentining “Keksalarni eʼzozlash yili” Davlat dasturi toʻgʻrisida” 2015-yil 18-fevraldagi PQ-2302-son qarorini ijro etish yuzasidan Vazirlar Mahkamasi qaror qiladi: 1. Oʻzbekiston Respublikasi Moliya vazirligi huzuridagi budjetdan tashqari Pensiya jamgʻarmasi tomonidan pensiya va ijtimoiy nafaqalar oladigan 2,7 milliondan ortiq pensionyerlar va 237 ming fuqarolar boʻyicha yagona maʼlumotlar bazasini ifodalaydigan, uning vositasida pensiyalar va ijtimoiy nafaqalarni tayinlash, hisob-kitob qilish, qayta hisob-kitob qilish, shuningdek har oyda tayinlash jarayonlarini avtomatlashtirish taʼminlanadigan avtomatlashtirilgan axborot tizimi — “Pensiya” dasturiy majmui joriy etilganligi maʼlumot uchun qabul qilinsin. 2. Oʻzbekiston Respublikasi Moliya vazirligining “Pensiya” dasturiy majmui negizida uni yanada takomillashtirish va funksional kengaytirish yoʻli bilan keksa kishilar uchun pensiyalar va ijtimoiy nafaqalarni tayinlashning eng qulay tizimini nazarda tutuvchi, maʼlumotnomalar va tasdiqlovchi hujjatlarni qogʻoz shaklida olishni istisno etuvchi, shuningdek pensiyalar va nafaqalar toʻlashga mablagʻlarni oʻz vaqtida moliyalashtirishni taʼminlaydigan Oʻzbekiston Respublikasi Moliya vazirligi huzuridagi budjetdan tashqari Pensiya jamgʻarmasi pensiya taʼminotining yagona idoralararo integratsiyalashtirilgan axborot tizimini (keyingi oʻrinlarda “Nafaqa” yagona axborot tizimi deb ataladi) tashkil etish toʻgʻrisidagi taklifiga rozilik berilsin. 3. 2015 — 2017-yillarda Oʻzbekiston Respublikasi Moliya vazirligi huzuridagi budjetdan tashqari Pensiya jamgʻarmasi pensiya taʼminotining yagona idoralararo integratsiyalashtirilgan axborot tizimini joriy etish reja-jadvali ilovaga* muvofiq tasdiqlansin. 4. Vazirliklar va idoralar tasdiqlangan 2015 — 2017-yillarda Oʻzbekiston Respublikasi Moliya vazirligi huzuridagi budjetdan tashqari Pensiya jamgʻarmasi pensiya taʼminotining yagona idoralararo integratsiyalashtirilgan axborot tizimini joriy etish reja-jadvali toʻliq, oʻz vaqtida va sifatli amalga oshirilishini tashkil etsinlar. 5. Oʻzbekiston Respublikasi Moliya vazirligi huzuridagi budjetdan tashqari Pensiya jamgʻarmasi “Nafaqa” yagona axborot tizimini joriy etish tugallangandan keyin 2018-yil mobaynida “Nafaqa” yagona axborot tizimi faoliyat koʻrsatishini yanada qoʻllab-quvvatlash uchun zarur boʻlgan server asbob-uskunalarini xarid qilish boʻyicha qonun hujjatlarida belgilangan tartibda tender savdolari oʻtkazsin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
Vazirlar Mahkamasining “Meva-sabzavot mahsulotlari, kartoshka, poliz mahsulotlari va uzumni eksport qilishni tartibga solish mexanizmini yanada takomillashtirish chora-tadbirlari toʻgʻrisida” 2015-yil 28-avgustdagi 249-son qaroriga qoʻshimcha kiritish haqida
(resolution, 2016-01-25)

2015-yilda meva-sabzavot mahsulotlari, kartoshka, poliz mahsulotlari va uzumni eksport qilishni samarali tashkil etish maqsadida Vazirlar Mahkamasi qaror qiladi: 1. Vazirlar Mahkamasining “Meva-sabzavot mahsulotlari, kartoshka, poliz mahsulotlari va uzumni eksport qilishni tartibga solish mexanizmini yanada takomillashtirish chora-tadbirlari toʻgʻrisida” 2015-yil 28-avgustdagi 249-son qarorining 1-bandiga quyidagi mazmundagi ikkinchi xatboshi qoʻshilsin: “Belgilansinki, 2016-yil 1-yanvarga qadar avtotransport vositalaridan foydalangan holda meva-sabzavot mahsulotlari, kartoshka, poliz mahsulotlari va uzumni (TIF TN kodi 07-08) eksport qilish Vazirlar Mahkamasining “2015-yilda meva-sabzavot mahsulotlari, kartoshka, poliz mahsulotlari va uzum yetishtirish hamda ulardan foydalanishning prognoz parametrlari toʻgʻrisida” 2014-yil 4-dekabrdagi 334-son qarori bilan tashkil etilgan Respublikaning ichki bozorida mevalar, sabzavotlar, poliz mahsulotlari, kartoshka va uzumdan, shu jumladan dukkakli mahsulotlardan oqilona foydalanish, shuningdek eksportga yetkazib berishni tashkil etish masalalarini hal etish boʻyicha Ishchi guruh tomonidan tasdiqlanadigan roʻyxatga kiritilgan yuridik shaxslarga ruxsat beriladi”. 2. Respublikaning ichki bozorida mevalar, sabzavotlar, poliz mahsulotlari, kartoshka va uzumdan, shu jumladan dukkakli mahsulotlardan oqilona foydalanish, shuningdek eksportga yetkazib berishni tashkil etish masalalarini hal etish boʻyicha Ishchi guruh 2016-yil 1-yanvarga qadar avtotransport vositalaridan foydalangan holda meva-sabzavot mahsulotlari, kartoshka, poliz mahsulotlari va uzum (TIF TN kodi 07-08) eksportini amalga oshiradigan yuridik shaxslar roʻyxatini uch kun muddatda tasdiqlasin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov va Bosh vazir oʻrinbosari B.I. Zakirov zimmasiga yuklansin.
Davlat soliq xizmati organlari tadbirkorlik subyektlaridan moliyaviy hisobot, soliqlar, majburiy toʻlovlar va daromadlar toʻgʻrisidagi deklaratsiyalar boʻyicha hisob-kitoblar, yozma arizalar va bildirishnomalarni qabul qilib olish hamda roʻyxatdan oʻtkazish toʻgʻrisida nizomga qoʻshimchalar kiritish haqida
(resolution, 2020-12-04)

Oʻzbekiston Respublikasining “Davlat soliq xizmati toʻgʻrisida”gi va 2015-yil 20-avgustdagi OʻRQ-391-son “Oʻzbekiston Respublikasining ayrim qonun hujjatlariga xususiy mulkni, tadbirkorlik subyektlarini ishonchli himoya qilishni yanada kuchaytirishga, ularni jadal rivojlantirish yoʻlidagi toʻsiqlarni bartaraf etishga qaratilgan oʻzgartish va qoʻshimchalar kiritish toʻgʻrisida”gi qonunlariga muvofiq Oʻzbekiston Respublikasi Davlat soliq qoʻmitasi qaror qiladi: 1. Oʻzbekiston Respublikasi Davlat soliq qoʻmitasining 2005-yil 10-iyuldagi 2005-42-son qarori (roʻyxat raqami 1500, 2005-yil 29-iyul) (Oʻzbekiston Respublikasi qonun hujjatlari toʻplami, 2005-yil, 30-31-son, 238-modda) bilan tasdiqlangan Davlat soliq xizmati organlari tadbirkorlik subyektlaridan moliyaviy hisobot, soliqlar, majburiy toʻlovlar va daromadlar toʻgʻrisidagi deklaratsiyalar boʻyicha hisob-kitoblar, yozma arizalar va bildirishnomalarni qabul qilib olish hamda roʻyxatdan oʻtkazish toʻgʻrisidagi nizomga ilovaga muvofiq qoʻshimchalar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 6-bandning “b” kichik bandi ikkinchi xatboshisi “muhri bilan” degan soʻzlardan keyin “(muhr mavjud boʻlgan taqdirda)” degan soʻzlar bilan toʻldirilsin. 2. 7-band quyidagi mazmundagi xatboshi bilan toʻldirilsin: “Tadbirkorlik subyektlari hisobotlarni telekommunikatsiya kanallari orqali elektron hujjat tarzida taqdim etadi.”. 3. 13-bandning uchinchi xatboshisi “imzolarining va muhrning” degan soʻzlardan keyin “(muhr mavjud boʻlgan taqdirda)” degan soʻzlar bilan toʻldirilsin.
Xoʻjalik yurituvchi subyektlarning bank hisobvaraqlaridan pul mablagʻlarini hisobdan chiqarish tartibi toʻgʻrisidagi yoʻriqnomaning 11-bandiga qoʻshimcha kiritish haqida
(resolution, 2015-10-08)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi va 2015-yil 20-avgustdagi OʻRQ-391-son “Oʻzbekiston Respublikasining ayrim qonun hujjatlariga xususiy mulkni, tadbirkorlik subyektlarini ishonchli himoya qilishni yanada kuchaytirishga, ularni jadal rivojlantirish yoʻlidagi toʻsiqlarni bartaraf etishga qaratilgan oʻzgartish va qoʻshimchalar kiritish toʻgʻrisida”gi qonunlariga muvofiq Oʻzbekiston Respublikasi Markaziy banki Boshqaruvi, Moliya vazirligi va Davlat soliq qoʻmitasi qaror qiladi: 1. Oʻzbekiston Respublikasi Markaziy banki Boshqaruvi, Moliya vazirligi va Davlat soliq qoʻmitasining 2011-yil 12-dekabrdagi 35/4, 82 va 2011-41-sonli qarori (roʻyxat raqami 2342, 2012-yil 15-mart) (Oʻzbekiston Respublikasi qonun hujjatlari toʻplami, 2012-y., 11-son, 127-modda) bilan tasdiqlangan Xoʻjalik yurituvchi subyektlarning bank hisobvaraqlaridan pul mablagʻlarini hisobdan chiqarish tartibi toʻgʻrisidagi yoʻriqnomaning 11-bandi yettinchi xatboshisi “imzolangan va dumaloq muhr” degan soʻzlardan keyin “(muhr mavjud boʻlgan taqdirda)” degan soʻzlar bilan toʻldirilsin. 2. Mazkur qaror rasmiy eʼlon qilingan kundan eʼtiboran kuchga kiradi.
Sanoat ahamiyatiga ega boʻlgan foydali qazilmalar yangi konlarini ochganlik yoki ilgari maʼlum boʻlgan konlarni (konlarning uchastkalarini) tubdan qayta baholaganlik uchun pul mukofotlari toʻgʻrisidagi nizomga oʻzgartirishlar kiritish haqida
(resolution, 2015-10-06)

Sanoat ahamiyatiga ega boʻlgan foydali qazilmalar yangi konlarini ochganlik yoki ilgari maʼlum boʻlgan konlarni (konlarning uchastkalarini) tubdan qayta baholaganlik uchun pul mukofotlari toʻlash manbalarini aniqlash, shuningdek respublikaning mineral-xomashyo bazasini kengaytirish boʻyicha qidiruvchi geologlarning mehnatini ragʻbatlantirish maqsadida Vazirlar Mahkamasi qaror qiladi: 1. Vazirlar Mahkamasining 2007-yil 22-noyabrdagi 245-son qarori (Oʻzbekiston Respublikasi QT, 2007-y., 11-son, 66-modda) bilan tasdiqlangan Sanoat ahamiyatiga ega boʻlgan foydali qazilmalar yangi konlarini ochganlik yoki ilgari maʼlum boʻlgan konlarni (konlarning uchastkalarini) tubdan qayta baholaganlik uchun pul mukofotlari toʻgʻrisidagi nizomga ilovaga muvofiq oʻzgartirishlar kiritilsin. 2. Vazirliklar va idoralar bir oy muddatda oʻzlarining idoraviy normativ-huquqiy hujjatlarini ushbu qarorga muvofiqlashtirsinlar. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari Gʻ.I. Ibragimov zimmasiga yuklansin. 1. 22-band quyidagi tahrirda bayon qilinsin: “22. Foydali qazilmalarning yangi konlarini ochganlik yoki ilgari maʼlum boʻlgan konlarni (kon uchastkalarini) tubdan qayta baholaganlik uchun pul mukofotlari Oʻzbekiston Respublikasi Davlat budjeti parametrlarida geologiya-qidiruv ishlari uchun nazarda tutilgan mablagʻlar doirasida Davlat geologiya qoʻmitasi tomonidan toʻlanadi. Oʻzbekiston Respublikasi Davlat budjeti mablagʻlari hisobiga aniqlangan uglevodorod xomashyosining yangi konlarini ochganlik yoki ilgari maʼlum boʻlgan konlarni (kon uchastkalarini) tubdan qayta baholaganlik uchun pul mukofotlari “Oʻzbekneftgaz” MXKning oʻz mablagʻlari hisobiga toʻlanadi”. 2. Sanoat ahamiyatiga ega boʻlgan foydali qazilmalar yangi konlarini ochganlik yoki ilgari maʼlum boʻlgan konlarni (konlarning uchastkalarini) tubdan qayta baholaganlik uchun pul mukofotlari toʻgʻrisidagi nizomga 1-ilovada: “Rangli, nodir va asl metallar konlari” boʻlimining nomi chiqarib tashlansin; 46, 48, 55 va 59-bandlar oʻz kuchini yoʻqotgan deb hisoblansin.
“Oʻzbekiston havo yoʻllari” milliy aviakompaniyasi faoliyatining uzluksizligini taʼminlash chora-tadbirlari toʻgʻrisida
(resolution, 2015-10-02)

“Oʻzbekiston havo yoʻllari” MAKning uzluksiz faoliyatini, shuningdek, Oʻzbekiston Respublikasining davlat kafolati ostida jalb etilgan kreditlarning oʻz vaqtida qaytarilishini taʼminlash maqsadida: 1. “Oʻzbekiston havo yoʻllari” milliy aviakompaniyasining tarkibiy boʻlinmalariga 2015-yilning toʻrtinchi choragida hisoblanadigan qoʻshilgan qiymat soligʻi va mol-mulk soligʻini toʻlash muddati kechiktirilsin, toʻlovlar 2016-yil davomida har chorakda teng ulushlarda amalga oshirilsin. 2. “Oʻzbekiston havo yoʻllari” MAK “Uchuvchilar majmuasi” DUKning Oʻzbekiston Respublikasi aeroportlarida samolyotlarga aviatsiya kerosinini quyish xizmatidan olingan daromadiga sof tushum sifatida qaralmasligi va Respublika yoʻl jamgʻarmasiga, Oʻzbekiston Respublikasi Moliya vazirligi huzuridagi budjetdan tashqari Pensiya jamgʻarmasiga hamda Umumtaʼlim maktablari, kasb-hunar kollejlari, akademik litseylar va tibbiyot muassasalarini rekonstruksiya qilish, kapital taʼmirlash va jihozlash boʻyicha budjetdan tashqari jamgʻarmasiga majburiy ajratmalarni hisoblash obyekti hisoblanmasligi belgilansin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.I. Zakirov zimmasiga yuklansin.
Qishloq xoʻjaligi korxonalarining davlat ehtiyojlari uchun xarid qilinadigan paxta va gʻalla yetishtirish xarajatlarini tijorat banklari tomonidan kreditlash tartibi toʻgʻrisidagi nizomga oʻzgartirishlar kiritish haqida
(resolution, 2018-04-13)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi va “Banklar va bank faoliyati toʻgʻrisida”gi qonunlariga, Oʻzbekiston Respublikasi Prezidentining 2015-yil 24-apreldagi PF-4720-son “Aksiyadorlik jamiyatlarida zamonaviy korporativ boshqaruv uslublarini joriy etish chora-tadbirlari toʻgʻrisida”gi Farmoniga muvofiq Oʻzbekiston Respublikasi Moliya vazirligi va Markaziy banki Boshqaruvi qaror qiladi: 1. Oʻzbekiston Respublikasi Moliya vazirligi va Markaziy banki Boshqaruvining 2007-yil 13-martdagi 30, 288-V-son qarori (roʻyxat raqami 1675, 2007-yil 14-aprel) (Oʻzbekiston Respublikasi qonun hujjatlari toʻplami, 2007-y., 16-son, 168-modda) bilan tasdiqlangan Qishloq xoʻjaligi korxonalarining davlat ehtiyojlari uchun xarid qilinadigan paxta va gʻalla yetishtirish xarajatlarini tijorat banklari tomonidan kreditlash tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 5-bandda: beshinchi xatboshidagi “Oʻzkimyosanoat” davlat aksiyadorlik kompaniyasi” degan soʻzlar “Oʻzkimyosanoat” aksiyadorlik jamiyati” degan soʻzlar bilan almashtirilsin; oʻn birinchi xatboshidagi “fermer xoʻjaliklari uyushmalarini” degan soʻzlar “Fermerlar kengashlarini” degan soʻzlar bilan almashtirilsin. 2. 8-bandning ikkinchi xatboshisi quyidagi tahrirda bayon etilsin: “Bu kreditlar boʻyicha imtiyozli foiz stavkasi gʻalla hosilini yetishtirish xarajatlari uchun yillik 5 foiz, paxta hosilini yetishtirish xarajatlari uchun yillik 3 foiz miqdorida belgilanib, ularning 2 foizi bank marjasini tashkil etadi.”. 3. 14-bandda: “b” kichik banddagi “DAK” degan qisqartma “AJ” degan qisqartma bilan almashtirilsin; “g” kichik banddagi “Oʻzkimyosanoat” davlat aksiyadorlik kompaniyasi” degan soʻzlar “Oʻzkimyosanoat” aksiyadorlik jamiyati” degan soʻzlar bilan almashtirilsin. 4. 16-bandning birinchi xatboshisidagi “Fermer xoʻjaliklari uyushmasining vakilligi” degan soʻzlar “Oʻzbekiston Fermerlari kengashi vakilligi” degan soʻzlar bilan almashtirilsin. 5. Mazkur oʻzgartirishlar Oʻzbekiston Respublikasi Qishloq va suv xoʻjaligi vazirligi va Oʻzbekiston Fermerlari kengashi bilan kelishilgan.